  Майя Бывальцева Вуоно кӧснуналэ, 27-тӥ гудырикошконэ, Можгаын «Батыр-шоу» ӵошатскон ортчоз. Со радъяське улон инты кылдэм дырысен 181 но солэн кар инлык басьтэмезлы 90 ар тырмонлы сӥзьыса. Кызьы ивортэмын муниципалитетлэн сайтаз, праздник ортчоз лулчеберетъя но спортъя «Можга» центрын. Вожвылъяськон 2 люкетэн мыноз. Нырысетӥяз луоен тырмытэм тупез лэзянын 10 кужмооссэ быръёзы. Йылпумъян люкетаз шедемъёс покрышкаосты берыкъялозы, пуклёосты донгалозы, питрано транспортэз кыскалозы, прицепын вузъёсты нуллозы но секыт арбериосты могӟет вамен куялозы. Батыръёслэн ӵошатсконазы 18 ареслэсь бадӟым но нимысьтыз дасяськем спортсменъёс пыриськыны быгато. Одно курон — спорт дӥськут но вӧсь луон учырын радъясьёс вылэ ӝожтӥськонтэм сярысь куриськон. Ужрадэ пыриськон сярысь куронъёсты куто 26-тӥ гудырикошконозь. Отын гожтыны кулэ нимтулэн, вордӥськон дырез, паспортысь ивортон но ИНН. Тегъёс: Спорт Можга Удмуртия  